bavarian-nlp/barwiki-20250901 huggingface dataset:
William Westmoreland

Da William Childs Westmoreland (* 26. März 1914 z "Spartanburg", South Carolina; † 18. Juli 2005 z "Charleston, South Carolina") isa Genaroi vo da "United States Army," Kommandiaranda Genaroi voum "Military Assistance Command, Vietnam" und Owabfejshowa vo de US-Truppm im Vietnamgriag zwischa 1964 und 1968 gwen.
Vietcong

Da Vietcong, amtle Nationale Front für die Befreiung Südvietnams, okiazt NFB (vietnam. "Mặt Trận Giải Phóng Miền Nam Việt Nam"; franz. "Front National de Libération", okiazt FNL; engl. "National Liberation Front", okiazt NLF, isa Guerillaorganisazion gwen, de im Vietnamgriag z Sidvietnam an bewfaffnadn Widastand geng d Regiarung und s amerikanische Militäa gfiad hod. Se han a zamgwiafeda Haffa vo vaschina ätnischn und bolidischn Gruppm gwen, san owa vo da "Komunistischn Patei" zamkoitn woan. Se hom se 1960 grind und no 1977 offiziej wida afglest.
Dien Bien Phu

Dien Bien Phu "Điện Biên Phủ" (Aussproch: []; chữ Hán: 奠邊府) is d Habtstod vo da Browinz "Điện Biên" z Noadwest-Vietnam. Se ligt im zwangz Kilometa langa und 6 Kilometa broan "Mường Thanh-Toi", grod amoi 35 km vo da laotischn Grenz weg.
Oa Driddl vo da Bevejkarung san ätnische Vietnamesn ("Kinh"), da Haubttei san "Tai-Vejka", und a bo "Hmong", oi "Si La "und andare.
Im "franzesischn Indochinagriag" is da Toikessl voum franzesischn Expädizionskorps ois Festung ausbaut und 1954 ba da "Schlacht vo Dien Bien Phu" vo de Viet Minh eignumma woan. A grouß Mahnmoi und a franzesischa Soidadnfriedhof ainnan an de entscheidande Schlacht.
U-Hakerl

A U-Hakerl oda U-Hagal, aa Krampn, nennt ma an kloan U-feamign Hogn aus Metoi oda Papia.
A U-Hagal aus Metoi wead voa oim zum Befestign und Vabindn vawendt.
A U-Hagal aus Papia zum Schiassn mid an Gummibandl. Dazua wead a Gummibandl zwischn Daam und Zoagfinga gspannt und ois Zwuschl vawendt. As U-Hagal is nacha as Gschos. Des wead voa oim vo Buama und Beaschn so gnuzt.
Massaka vo My Lai

S Massaka vo Mỹ Lai (Son My) isa "Griagsvabrechn" gwen, wos US-amerikanische Soidadn 1968 im Gmoatei "My Lai" voum Doaf "Son My", z Sidvietnam ogricht kod hom. Ba da US-Armee hodma iwa des Massaka an 504 Ziwilistn s Mai koitn kod, easchd nodäm da Schoanalist "Seymour Hersh" driwa gschrim hod, is da Massnmord and Effadlichkeit kumma gwen. Da Hersh hod no 1970 fia de Gschicht an "Pulitza-Preis" griagt, de Vaeffadlichung hod an imensn Eifluss afd effaliche Meinung zan Vietnamgriag kobt.
Ho-Chi-Minh-Pfad

Da Ho-Chi-Minh-Pfad ("Đường mòn Hồ Chí Minh") isa logistischs Netz aus Strossn und Wegal gwen, der vo "Noad" - no "Sidvietnam" gfiat hod und zan Tei aa duach andare Lända, Laos und Kambodscha ganga is. Scho im "Indochinagriag" is da Pfad gnuzt woan. Im Vietnamgriag hodma den Pfad haubdsechle za Untastizung fia de im Siidn kämbfadn Vietcong gnuzt kod.
Da Pfad is nom noadvietnamäsischn Bresidentn Hồ Chí Minh gnennd gwen, owa so hod ma grod im Westn gsogt. Fiad Vietnamäsn hoda "Đường Trường Sơn" (Truong-Son-Stroß), no da Gebiagskettn Truong Son gnennd, koassn.
De Strossn hand untaschiadle dabaut gwen, grousse fesde fia LKW zan fon und gloane Fuas und Raalweg. Jen Dog san iwan Pfad mera hundat Tonna Materioi gschleist woan, obwoi da Ho Chi Minh Pfad odauand vo US- Kambfflugzeig (Operation Rolling Thunder) bombadiad woan is. Drum is da Pfad aa oiwei mera in de Nachbarlända Laos und Kambodscha nei gruckt, de offiziäi "Neidral" gwen hand.
Foigle hom d Amerikana den Pfad a ned mid Boontruppm ogreifa deafa, owa am 11. November 1968 woitns mid da Huif voum neidraln Laos "Operation Commando Hunt" , den Pfad middls Bombadiarung duachlechan. Owa des hod ea nix brochd, da Pfad is weid vozweigt und vo da Natua vasteckt gwen, is wos hie gwen no sans oafach andare Weg ganga gwen.
Dano is de Gegand uman Ho-Chi-Minh-Pfad, voa Bombadiarunga zeaschd mim Entlaubungsmiddl Agent Orange ogschbrizt woan.
Hianstoa

Hianstoana oda Hirnstoana (dt. "Furchensteine", "Krustensteine", "Hirnsteine") san Koichstoana mid ana Obafläch, de wo wiara Hian ausschaugt. Se san voa oim in koichhoitign Seen z findn, wo se duach Gletscha hiikeman san (sog. Gschiabstoana). De Obafläch is nacha duach biologische Erosion entstanden (duach Bakterien, Schneckn usw.). Wen de Stoana mit ana Schicht vo Blauoign (= wissnschoftle heit: "Cyanobakterien") ibazong san, hoasst ma s Krustnstoana. Eascht wen de Krustn weggagwoschn is, entstengan de Fuachnstoana bzw. Hianstoana.
Fuachn: reglmasse oda unreglmasse.
Je nochdem wo in am See de Hianstoana enstengan kinas vaschiedne Obaflächn hom. Do wo s Wossa ruahi is, san de Hianstoana reglmasse gfoamt. Des is voa oim in da Diafn und am Cheamsee beispuisweis aa de Lagune westle vom Seehaisl und da Schuifgiatl neadle vo Cheaming.
Am Cheamsee gibts desweng Hianstoana, wo de Fuachn reglmassi (vertikal) ogoadnet san und sejchane, wo s unreglmassi (mäandrisch) san.
Hebazausn

Hebazausn (amtli: Hebertshausen) is a Gmoa mit 5424 Eihwohna (2014).
Friara hot Hebazausn "Heribertshusum" ghoassn. De oide Kiacha, de om am Friedhof stäht, werd scho seit ca. 50 Joar nimma regelmäßig gnutzt, sonder bloß no auf Antrog. D neie Kircha unten vorm Forche is seitdem d Hebazausna Stammkiacha.
Hebazausn hot aa a po Vereine wia z. B. an Schütznverein, an Burschenverein, an Sportverein und am Reitverein, am Woidfrien.
Dize

A Dize, Duzl, Duttl, Lulla oda Zuzl (dt. "Schnuller", engl. "pacifier", "dummy"), is a Kunstduttnzipf, wo Buzal oda kloane Kindl dro saugn. Nacha gems a Ruah, wei des Saugbediafnis befriedigt is.
Wann de Buzal koan Lulla griang, nocha lutschns am Daam.
De easchtn Dize in Eiropa san gfiide Stoffbeidl gwen. Da Inhoit woa imma siass. Beischpiisweis Zugga, Zwiaboch, Mej, Epfen usw., efta aa in Schnops eidungt. Des woa natiale total unhygienisch. Eascht im 19. Joahundat san de Gummiduttln aufkema.
Wei da Dize a Bediafnis befriedigt und as Kindl entspannt, is es obgwehna aa schwaar. Da Entzug is owa wichti, wei da Dize zua ana foischn Schtejung vo de Zähnd fiahn ko.
Waidler

Waidler oda Waidla moant Leid, wo in ana Woidgegad dahoam san. In Bayern hoasst ma de Leid ausm Boarischn Woid so. "Waidl" is a boarisches Woat fia "Woid".
Waidla ko ois Schimpfwoat gmoant sei oda ois Auszoachnung. Voa oim de Waidla sejm san stoiz draf, Waidla z sei. Ois Schimpfwoat moants Hintawaidla ois Lob "so richtige Bayern".
Im Netz.
~ hogn.de: "“Tiefe Einblicke in die Waidler-Seele”: Landrat Lankl lädt Spiegel-Kolumnistin ein"
Brunzkachl

Brunzkachl is a Schimpfwoad fia a schiachs, oids Weibaleid. Es Woat wiad af d widakummada Inkontinenz in Oita hideitn, wo s onnaschwo aa fia kloane Kinda gnutzt wiad.
Es sezt si aus "brunzn" fia Wossalossn und aus "Kachl" (aa a Synonym fia weibligs Gschlechtstei) fia Scheam oda Nochtscheam zamm.
Etymologie.
De Briada Grimm schreim dazua im "Grimmschen Wörterbuch":
V, 11, 3. "obscön vom weibe, bes. von alten weibern, brunzkachel [...]"
V, 11, 2. "brunzkachel, kammerkachel u. ä., schon im 15. jh. unter kachel allein verstanden (wie heute topf)"
Des Woat "Kachl" kimmt vom Oidhochboarischn "kahhala" (Kochgschiar) (middlhochboarisch: "kachel(e)" fia "iadana Dopf". "Nochtdopf").
A deitscha oda breissischa Voiksetymologie is scheint's, dass des vo de Wandkachln im Bod oda Sigaret vo de Wiatsheisa kamad, wo d Leit friana o d Wandkachln oichepischt hetn. Dass s owa historisch un af Boarisch a Scherm oda a Gschia is, losst si ned ozweifln.
Odlgruamtaucha

Odlgruamtaucha oda Odlgruamtiaftaucha is a Schimpfwoat. Odlgruam is a boarisches Woat fia Jauchegruam.
Odlgruamtaucha is moast scheazhoft gmoant. So wiar aa de Bezoachnung vom Odlgruamtauchn ois "boarische Extremspoatoart".
"Bei da Odlgruam" is a boarisches Kindaliad, wo im Liadabuach Sepp Depp Hennadreck vo de Well-Briada (Kinda singa begleit vo da Biermösl Blosn) aufgnomma woan is.
"Hintam Kammafenstal is as Liacht ausganga."
"Song de Nochbarsbuam: Wos dean ma etz ofanga."
"Bei da Odlgruam, bei da Odlgruam,"
"woxn ollawei de bestn Ruam."
"Dean mas aussa locka,"
"soin ans Fensta hocka."
"Dean ma zamma schwatzn,"
"und a wengal tratzn."
"Bei da Odlgruam, bei da Odlgruam,"
"woxn ollawei de bestn Ruam."
Kerschbier

Unter Kerschbier (dt. "Kirschbier") oda aa Kiaschbier vastehd ma a Bier, des wo mit an Kerschzuasotz gmocht wead. In Bejgien hoassts Kriek und zejt zua de Bierspezialitetn.
Es schmeckt noch reife Kerschn und hod an Oikohoi Prozentsotz vo 2,5-5%. Es is in da Foarb genauso rot wia de Kerschn sejba.
Gummiberl

A Gummiberl oda Gummiberli (dt.: Gummibärchen, engl.: "gummy bear") is a Fruchtgummi in Berlfoam.
Des a letschads Zuckal aus Zucka, Sauschwoatn (Gelatine), Gschmo und Foarb. Es gibts in de Gschmo Zitron, Orange, Erdbeerl, Wossamelon, und Hoiberl. De Foarb is je nach Gschmo andas.
De easchtn Gummiberln san vo Haribo heagstejd worn. Eafinda und Firmangrrinda wor da Hans Riegel aus Bonn (obkiazt: Haribo).
Troglauer Buam

De Troglauer Buam san a boarische Rockband. De Gruppn is 2004 z Troglau in da Obapfoiz grint woan.
Stilistisch gheans za "Neichn Voiksmusi"; in eahnan Foi is des a Mischung aus Boarischa Voiksmusi und Metal.
De Troglauer Buam san woarscheinle de easchte Musibande, de wo sowoi bei "MTV" ois wiar aa im "Musikantenstadl" auftretn is, imma im boarischn Gwand.
Gschiab

A Geschiab (dt.: Geschiebe) is a Gstoa, wo duach an Gletscha oda an Fluss transportiad, oiso gschobm, worn is.
In da Geologie und Geografie beziagt ma a Gschiab nua af Gletscha, in da Limnologie und im Wossabau nua af Fliassgwassa (Gstoa, wo am Grund transportiad wead und ned in da Wossasain).
A grouss Gschiab (mear ois wia 1 m³) nennt ma an Findling.
Angelina County, Texas

Angelina County is a County im Bundesstoot Texas vo da USA. Da Sitz vo da County-Vawoitung (County Seat) is z Lufkin, da greßtn Stod vom County.
Geografie.
Des County liegt im Ostn vo Texas zwischn am Angelina Abdulhasani im Nordn und am Neches River im Sidn, is uma 100 km vo Louisiana entfeant und hod a Flächn vo 2239 Quadratkilometa, wovo 163 Quadratkiloma Wossaflächn san.
Es grenzt im Uahzoagasinn an foignde Countys:
Nacogdoches County, San Augustine County, Jasper County, Tyler County, Polk County, Trinity County, Houston County und Cherokee County.
Chuschhal Chan Chattak

Da Chuschhal Chan Chattak (paschtunisch: خوشحال خان خټک, englische Umschrift "Khushhal Khan Khattak"; * 1613, †25. Feber 1689) wor a paschtunischer Dichter.
Seine Vurfohrn worn seidn 16. Joarhundert im Dienst vo de Mogulherrscher. Er is aus oaner reichen Famülie kema, drum hod sei Voder a vasuacht, eam a Schuibüdung z ermäglichen, wei's a Schuisystem wia in da heindigen Zeit daumois jo nu ned geem hod.
Dadurch das er a politisch aktiv wurn is - er woit olle paschtunischen Stämm in oan Reich veroanigen - , isa in Konflikt min Mogulreich kema und ah eigspert wurn.
Bao Dai

Da Bảo Đại (Hán tự: ; * 22. Oktoba 1913 z Huế; † 30. Juli 1997 z Paris) is da 13. und lezde Kaisa vo da vietnamäsischn "Nguyễn-Dünastie" gwen. Am 1.August 1926 isa ois Kaisa intronisiad woan und hod am 25.August 1945 o`dankt kobt. Vo 1949 bis 1955 isa nomoi Stoots- und Regiarungschef voum audonoma Stoot Vietnam gwen. Sei eigandlicha Nam is " Nguyễn Phúc Vĩnh Thụy", aa "Nguyễn Phúc Thiển" gwen, ois Erabzeichnung hoda den Nam „Bảo Đại“ gwejd, wos so fui wia "„Gräß koitn - Größe bewahren"“ hoasn soi.
Ngo Dinh Diem

Da Ngô Đình Diệm (Hán Nôm , eigandle Jean-Baptiste Ngô Đình Diệm; (* 3. Jenna 1901 z Huế; † 2. Novemba 1963 z Ho-Chi-Minh-Stod domois no "Saigon)" is vo 1955-1963 da easchde Bresident vo Sidvietnam gwen.
Gschicht.
Da Diệm is in da Stod Hue afd Wejd kumma, ea hodzan katolischn Adl vo Vietnam kead. Da Diệm isa gliarada Nazionoist und Anti-Kommunist gwen. Ois junga Mo isa Beamta ba da franzesischn Koloniovawoitung gwen.
1933 isa Innaminista untam Kaisa Bao Dai woan, hod se owa mid de Franzosn weng Kombetenzn zgriagt kobt und is glei wida odren.
No da Augustrewoluzion vo 1945 woita se ned an Ho Chi Minh oschliassn und is af Amerika okaut.Duat hoda oi eiflussreiche Bolitika droffa und se ois antikomunistischa und antikoloniala vietnamäsischa Nazionalist brofiliad. De hom eam dano koifa, dasa nom End voum Indochinagriag 1954 und wiad Franzosn weg gwen san, zan Bremjeminisda gmochd woan is.
1955 hod se da Diệm zan Bresidentn wejn lossn und d Monachie ogschafft kobt. D Woi is manipuliad gwen. Dano isa graisle geng Komunistn und bolidische Gegna fiaganga. Aloa zwischn 1955 und 1957 hoda 12000 Leid umbringa lossn.
In da amerikanischn Effadlichkeit hoda owa no owei ois de bessare Oitanatif zan Ho Chi Minh goitn kobt. Owa ba de Vietnamäsn isa boid unt duach gwen und fui san diaggad ind Oam vo da NLF grennt gwen. De "Buddhistenkrisn" hod no an "John F. Kennedy" iwazeigt kobt, das da Diem fiad Regiearungspitz z Siadvietnam ned da richdige gwen is. Wia ma heid woas, is da amerikanische Geheimdeanst fian Putsch und d Eamoadung voum "Ngô Đình Diệm "mid voandwoadle gwen"."
Am 1. Novemba 1963 is zan Militäaputsch kumma gwen, da Diem und sei jingara Bruada san no gflicht, schbada hod mas gfundn und umbrochd.
De Hoffnunga vo da US-Regiarung, das se nom Putsch a bessara Nofoiga gfindn losst homse ned eafuit kobt. Nom Doud voum Diem hods z Siadvietnam koa schdabile Regiarung mea gem.
Schuxn

Schuxn oda Schuchsn (dt. "Schuxen, Schuchsen") san a Schmoizgebäck aus Obabayern, des hoaßt se wean in Schmoiz aussabocha.
Im Untaschied zua de Schmoiznudln san de Schuxn ned siass. Friaa sans efta ois Beilog gessen worn, heit nua no sejtn.
Haund

De Haund is as vurdane End vo de Orm, de wos ma zam Greiffa vo Sochan nehma kau.
Bei Viecha, de wos koane Primatn (Herrenviecher) - oeso Menschen oda Offen - sant, nent ma's End vo de vurdan Extremitätn ned „Haund“, sundan „Fuaß“.
Aransas County, Texas

Aransas County is a County im Bundesstoot Texas vo da USA. Da Sitz vo da County-Vawoitung (County Seat) is z Rockport.
Geografie.
Des County liegt im Sidostn vo Texas, am Golf von Mexiko und hod a Flächn vo 1367 Quadratkilometa, wovo 715 Quadratkilometa Wossaflächn san.
Es grenzt im Uahzoagasinn an foignde Countys:
Calhoun County, San Patricio County und Refugio County.
Austin County, Texas

Austin County is a County im Bundesstoot Texas vo da USA. Da Sitz vo da County-Vawoitung (County Seat) is z Bellville.
Geografie.
Des County liegt im Sidostn vo Texas, in da Houston–Sugar Land–Baytown Metropolitan Area und hod a Flächn vo 1700 Quadratkilometa, wovo 10 Quadratkilometa Wossaflächn san.
Es grenzt im Uahzoagasinn an foignde Countys:
Waller County, Fort Bend County, Wharton County, Colorado County, Fayette County und Washington County.
Atascosa County, Texas

Atascosa County is a County im Bundesstoot Texas vo da USA. Da Sitz vo da County-Vawoitung (County Seat) is z Jourdanton.
Geografie.
Des County liegt im Sidostn vo Texas und hod a Flächn vo 3200 Quadratkilometa, wovo 9 Quadratkilometa Wossaflächn san.
Es grenzt im Uahzoagasinn an foignde Countys:
Bexar County, Wilson County, Karnes County, Live Oak County, McMullen County, La Salle County, Frio County und Medina County.
Archer County, Texas

Archer County is a County im Bundesstoot Texas vo da USA. Da Sitz vo da County-Vawoitung (County Seat) is z Archer City.
Geografie.
Des County liegt in Nord-Texas (jedoch ned Panhandle-Texas), uma 50 km vo da Grenz zu Oklahoma entfeant. Es hod a Flächn vo 2398 Quadratkilometa, wovo 42 Quadratkilometa Wossaflächn san.
Es grenzt an foignde Countys:
Wichita (Nordn), Clay (Ostn), Jack (Sidostn), Young (Sidn), Throckmorton (Sidwestn), Baylor (Westn) und Wilbarger (Nordwestn).
Des Zentrum vom County liegt bei 35° 30′ N, 98° 30′ W.
Bailey County, Texas

Bailey County is a County im Bundesstoot Texas vo da USA. Da Sitz vo da County-Vawoitung (County Seat) is z Muleshoe.
Geografie.
Des County liegt im Nordwestn vo Texas an da Grenz zu New Mexico und hod a Flächn vo 2143 Quadratkilometa, wovo 2 Quadratkilometa Wossaflächn san.
Es grenzt im Uahzoagasinn an foignde Countys:
Parmer County, Lamb County, Hockley County, Cochran County.
Bandera County

Bandera County is a County im Bundesstoot Texas vo da USA. Da Sitz vo da County-Vawoitung (County Seat) is z Bandera.
Geografie.
Des County liegt sidli vom Zentrum vo Texas und hod a Flächn vo 2066 Quadratkilometa, wovo 15 Quadratkilometa Wossaflächn san. Im Westn fliaßt da Sabinal River und im Ostn da Medina River.
Des County grenzt im Uahzoagasinn an foignde Countys:
Kerr County, Kendall County, Bexar County, Medina County, Uvalde County und Real County.
Baylor County, Texas

Baylor County is a County im Bundesstoot Texas vo da USA. Da Sitz vo da County-Vawoitung (County Seat) is z Seymour.
Geografie.
Des County liegt im Nordn vo Texas, uma 60 km voa da Grenz zu Oklahoma und hod a Flächn vo 2334 Quadratkilometa, wovo 78 Quadratkilometa Wossaflächn san.
Es grenzt im Uahzoagasinn an foignde Countys:
Wilbarger County, Wichita County, Archer County, Young County, Throckmorton County, Haskell County, Knox County und Foard County.
Bee County, Texas

Bee County is a County im Bundesstoot Texas vo de USA. Da Sitz vo da County-Vawoitung (County Seat) is z Beeville.
Geografie.
Ás County liegd im Sidostn vo Texas, uma 80 km vom Goif vo Mexiko entfeand und hod a Fläch vo 2280 Quadratkilometa, ohne nennansweate Wossaflächn.
As County grenzd im Uahzoagasinn an foingde Countys:
Karnes County, Goliad County, Refugio County, San Patricio County und Live Oak County.
Bexar County, Texas

Bexar County is a County im Bundesstoot Texas vo da USA. Da Sitz vo da County-Vawoitung (County Seat) is z San Antonio.
Geografie.
Des County liegt sidöstli vom geografischn Zentrum vo Texas und hod a Flächn vo 3255 Quadratkilometa, wovo 25 Quadratkilometa Wossaflächn san.
Es grenzt im Uahzoagasinn an foignde Countys:
Kendall County, Guadalupe County, Wilson County, Atascosa County, Medina County und Bandera County.
Blanco County, Texas

Blanco County is a County im Bundesstoot Texas vo da USA. Da Sitz vo da County-Vawoitung (County Seat) is z Johnson City.
Geografie.
Des County liegt sidöstli vom geografischn Zentrum vo Texas und hod a Flächn vo 1848 Quadratkilometa, wovo 6 Quadratkilometa Wossaflächn san.
Es grenzt im Uahzoagasinn an foignde Countys:
Burnet County, Travis County, Hays County, Comal County, Kendall County, Gillespie County und Llano County.
Hydrophobie

Hydrophob boarisch "hüdrofob" kimd voum Oidgriachischn ( "hýdor" „Wossa“ und "phóbos" „Furcht“) und hoast weatle „wossameidand“.
S Mooß fiad Ausprägung vo da Hüdrofobie is d Hüdrofobizidäd.
Des Fachwoat aus da Kämie nuzt ma um Substanzn, de se ned mid Wossa mischn lossn, z bschreim. In da Biologie bschreibds wossascheie Pflanzn oda Viecha.
Napoim

Napoim, "Napalm" isa Brandwaffn wos haubdsechle aus Benzin gmochd is. Mid no andare Stoffa zam, wiads no solang scheliad, bis Zaag und bickad woan is. No kos am Zui fesdbicka und des gwoite dabrenna.
Bschreibung.
Scho a bo gloane Spritza fo dem Zeigl doan da schware Vabrennunga o, de aa so schnej ned wida guad wean.Weis ano hüdrofob is, kosdas mim Wossa glei goned leschn oda owoschn. Jäno wias zamgsezt is, griagts a Temparatua vo 800 bis 1200 °C.
Napoimbombna, san Metoikanista afgfuit mid Napoim, a Zinda lest bam Afschlong a gloane Exblosion aus, des Zeigl gäd ind Lufd und voteit se in da ganzn Gengad. Napoim komara ois Flammenweafa eisezn.
Bonaire

D Insl Bonaire is geographisch gseng a Teil vo de Gloan Antilln. Politisch gseng is d Insl a bsundane Gmoa vo de Niederlande. Se is de zwoatgresste vo de ABC-Insln (Aruba, Bonaire, Curaçao), de geografisch zu Siidamerika gheand. Touristisch attraktiv wiad as Tauchaparadies Bonaire duach de bsundane Undawossawejd.
D Gsamflächn is 288 km², d Bvejkarungszoi ligt bei umara 15.000. D Hauptstod vo da Insl isKralendijk; de ejdaste Siedlung auf da Insl is Rincon.
Curaçao

Curaçao [ (nl.), (port.)] (pap. ') is a Karibikinsl, mid eba 444 Quadratkilomeda. Seit am 10. Oktoba 2010 is ois as Land Curaçao (pap. ') oane vo de vier autonomen Gliedstaatn („Lända“) vom Kinereich vo de Niederlande.
USS Maddox (DD-731)

D USS Maddox (DD-731) isa Zaschdeara da "Allen-M.-Sumner-Klass" vo da US-Marine gwen. Bekannt is des Schiff woan, zweng seina Roin am Tonkin-Zwischnfoi, wos ois Auslesa fian Eidritt da USA in Vietnamgriag guit.
Foiklandinsln

De Foiklandinsln (dt.: Falklandinseln, ), aa Malwinen (, ), hand a Inselgruppn am sidlichn Atlantik. Se gheand geografisch gseng zu Siidamerika dazua und lingand um de 395 km estli vo Sidargentinien und Feialand. De Foiklandinsln hand a Britisches Ibaseegebiet mid ana innan Autonomie. As Vaeinigte Kinereich ibanimmd d Vateidigung und Außnpolitik. Seit 1833 weands vo Argentinien beonsprucht. 1982 is deswegn zum Foiklandkriag kumma.
Breslau

Breslau (poinisch [], schlesisch: "Brassel", lateinisch "Wratislavia") is a kroasfreie Groußstod an da Oder. Mid 634.404 Eihwohna (2015) is aa de viatgresste Stod in Poin, Haptstod vo da historischn Region Schlesien und vo da Woiwodschaft Nidaschlesien.
Ois Hauptstod vo da hisdoarischn Region Schlesien is de kroasfreie Groußstod an da Oder da Siez vo am remisch-katholischn Erzbischof und am evangelischn Diözesanbischof. Mid zoireiche Undanehma, Hochschuina, Forschungsinstitute, Theater und Museen buidt Breslau as wiadschoftle, s kuituaräie und as wissnschofdliche Zendrum vo Nidaschlesien.
Am Joa 1945 is Breslau noch iba 600 Joa wieda poinisch woan. A seina wechslvoin Gschicht hod Breslau nochm Doud vom letztn Piastenherzog Heinrich dem VI. zu Behm (und zeidweis a Ungarn) sowia zu Esdarreich und Breissn ghead. Mid de ganzn hisdoarischn Gebeide, Parkanlogn und de Platzl is de Stod heind a Zui fia Bsuacha aus da ganzn Wäid. 2012 is Breslau oana vo de Oate gwen wo de Fuaßboi-Eiropamoasdaschoft 2012 ausdrong woan is und 2016 is de Kuituahauptstod Europas gwen, sowia da Oat vo da Valeihung vom Eiropäischn Fuimpreis.
Geografie.
Log.
Breslau ligt siadle vom Katzengebiag, neadle vo de Sudetn, an da Oder (Odra) und vier Nemfliss: Ohle (Oława), Lohe (Ślęza), Weide (Widawa) und Schweidnitzer Weistritz (Bystrzyca). Baud zwischn an Haufa Kanäle, ligt d Stod auf 12 Insln, vabund duach 100 bis 300 Bruckan (Kimmd drauf zam, wos ma ois Bruck gejtn losst). Wenga de ganzn Bruckan und Steg wiad d Stod aa Venedig vo Poin gnennd. Breslau is de Groußstod mid de mehran greana Flächn in ganz Polen. D Stod hod a Flächn vo 293 Quadratkilomeda.
Stodgliedarung.
D Stod Breslau gliadat se in fimf Stodbeziak.
Quechua

Quechua is a Gruppn vo eng midananda vawandte indigene Sprochn, de am Raum vo de Andn vo Siidamerika gred weand.
Vabroadung.
Da Sprochraum vom Quechua gehd vom Sidn vo Kolumbien iba groußee Teile vo Ecuador, Peru und Bolivien bis an Noadn vo Chile und Argentinien. An gresstn Ateil vo de Sprecha hod Peru, gfoigt vo Bolivien und Ecuador, a de andan Lända gibts grod oi gloane Mindaheitn wo de Sproch schmatznd.
Borden County, Texas

Borden County is a County im Bundesstoot Texas vo da USA. Da Sitz vo da County-Vawoitung (County Seat) is z Gail.
Geografie.
Des Borden County liegt nordwestli vom geografischn Zentrum vo Texas und hod a Flächn vo 2347 Quadratkilometa, wovo 19 Quadratkilometa Wossaflächn san.
Es grenzt im Uahzoagasinn an foignde Countys:
Garza County, Scurry County, Mitchell County, Howard County, Martin County, Dawson County und Lynn County.
Bowie County, Texas

Bowie County is a County im Bundesstoot Texas. Da Sitz vo da County-Vawoitung (County Seat) is z New Boston.
Geografie.
Des County liegt im aißastn Nordostn vo Texas am Sidufa vom Red River, der de Grenz zu Oklahoma buidt. Im Westn grenzt's an Arkansas. Es hod a Flächn vo 2390 Quadratkilometa, wovo 90 Quadratkilometa Wossaflächn san.
Ans Bowie County grenzn foignde Nochboacounties:
Gmoana.
Citys
Unincorporated Communitys
Bosque County, Texas

Bosque County is a County im Bundesstoot Texas vo da USA. Da Sitz vo da County-Vawoitung (County Seat) is z Meridian.
Geografie.
Des County liegt nordöstli vom geografischn Zentrum vo Texas und hod a Flächn vo 2597 Quadratkilometa, wovo 35 Quadratkilometa Wossaflächn san.
Es grenzt im Uahzoagasinn an foignde Countys:
Somervell County, Johnson County, Hill County, McLennan County, Coryell County, Hamilton County und Erath County.